text: Politi lå på lur, da narko blev leveret
  21 februar 2013 kl. 13.04
  Politiet lå på lur, da to kilo narko blev leveret ved Jægerhytten i Give Plantage. Vestre Landsret har torsdag stadfæstet straffen den store narkotikasag fra Give.
  De to yngre mænd fik ikke noget ud at anke straffen i en stor narkosag til Vestre Landsret. Her har dommerne nemlig torsdag stadfæstet straffene på henholdsvis 14 og 10 års fængsel til Kim Klinkgaard Pedersen fra Give og til litaueren Justas Radauskas.
  De to mænd, der er 26 og 24 år, samarbejdede om adskillige kilo amfetamin.
  Litaueren stod for den praktiske side af sagen med at bringe stoffet til Klinkgaard Pedersen.
  Politifolk lå på lur, da mændene mødtes 2. januar 2011 ved 
  Jægerhytten i Give Plantage. Ved den lejlighed blev der leveret to kilo.
  Men det var ikke første gang, at de to havde gang i de illegale forretninger.
  I øvrigt var mændene også anklaget for våben.
  Ved dommen konfiskeres 800.000 kroner hos Klinkgaard Pedersen.
  